ai4bharat/Pralekha huggingface dataset:
எஃகுத்துறை அமைச்சகம்
சுழற்சிப் பொருளாதார மாதிரியில் உலோகத் துறை முன்னணியில் இருக்க வேண்டும்: திரு ஜோதிராதித்ய எம். சிந்தியா
நமது இயற்கை வளங்களில் பெரும்பாலானவை காலியாகும் தருவாயில் உள்ளதால், சுற்றுச்சூழலுக்கு உகந்த, பொருளாதார ரீதியாக லாபம் உள்ள வகையில், இந்த அரிய வளங்களை உலகம் பயன்படுத்தி வருவதாக மத்திய எஃகு மற்றும் சிவில் விமானப் போக்குவரத்து துறை அமைச்சர் திரு. ஜோதிராதித்ய சிந்தியா தெரிவித்துள்ளார். இந்திய உலோகவியல் நிறுவனத்தின் தில்லி கிளை ஏற்பாடு செய்திருந்த சுழற்சிப் பொருளாதாரம் மற்றும் இயற்கை வள சிக்கனம் குறித்த சர்வதேச மாநாட்டில் பேசிய அவர், இந்தியாவின் தாது மற்றும் உலோகவியல் துறை மாபெரும் வளர்ச்சியை நோக்கி சென்று கொண்டிருப்பதாகக் கூறினார்.
இயற்கை வளங்களை பாதுகாப்பதில், உலகெங்கும் சுழற்சிப் பொருளாதாரம்தான், சிறந்த நடைமுறையாக உருவெடுத்துள்ளது என்றும் அவர் குறிப்பிட்டார். மனித குலத்தின் எதிர்காலம், ‘எடுத்துக்கொள் – உற்பத்தி செய் – அழித்துவிடு’ என்ற மாதிரியில் அதாவது நேரியல் பொருளாதாரத்தின் அடிப்படையில் அமைந்துவிடக் கூடாது என்றும் அமைச்சர் தெரிவித்தார். பரவலான பயன்பாடு மற்றும் குறைத்தல், மறு சுழற்சி, மறு பயன்பாடு, மீட்சி, மறு வடிவமைப்பு மற்றும் மறு உற்பத்தி ஆகிய 6 அம்சங்களை கொண்டிருப்பதன் காரணமாக, உலோவியல் துறை சுற்றுப் பொருளாதார மாதிரியில் முன்னணியில் இருக்க வேண்டியது அவசியம் என்றும் திரு. ஜோதிராதித்ய சிந்தியா வலியுறுத்தினார்.
செயில் நிறுவனத்தின் தலைவர் திருமதி சோமா மொண்டல், எஸ் எம் எஸ் குழுமத்தின் இந்தியா மற்றும் ஆசிய பசிபிக் மண்டல தலைமைச் செயல் அதிகாரி திரு. உல்ரிச் கிரெய்னர் பாச்சர், மிதானி குழுமத்தின் தலைவர் மற்றும் நிர்வாக இயக்குனர் டாக்டர் எஸ்.கே. ஜா, தில்லி ஐஐஎம் தலைவர் டாக்டர் முகேஷ் குமார் உள்ளிட்டோர் இந்த மாநாட்டில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1854648
சுகாதாரம் மற்றும் குடும்ப நலத்துறை அமைச்சகம்
மத்திய சுகாதார அமைச்சர் டாக்டர் மன்சுக் மாண்டவியா, தேசிய மருத்துவ ஆணையச் சட்டம், 2019ல் குறிப்பிடப்பட்டுள்ள நடைமுறையின்படி, தேசிய மருத்துவ ஆணையம், தன்னாட்சி வாரியங்கள் மற்றும் தேடல் குழுவின் பகுதி நேர உறுப்பினர்களை குலுக்கல் முறையில் தேர்ந்தெடுத்தார்
மாநில/யூனியன் பிரதேச அரசுகளின் 10 பகுதி நேர உறுப்பினர்கள், மாநில மருத்துவ கவுன்சிலில் இருந்து 9 பகுதி நேர உறுப்பினர்கள், ஒவ்வொரு தன்னாட்சி வாரியத்தின் நான்காவது உறுப்பினர், மற்றும் தேடல் குழுவிற்கான ஒரு நிபுணர் ஆகியோர் அடுத்த இரண்டு ஆண்டுகளுக்கு நியமிக்கப்பட்டுள்ளனர்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, தேசிய மருத்துவ ஆணையம், தன்னாட்சி வாரியங்கள் மற்றும் தேடல் குழுவின் பகுதி நேர உறுப்பினர்களை குலுக்கல் மூலம் தேர்ந்தெடுத்து நியமனம் செய்யும் முறையில் பங்கேற்றார். இந்நியமன நடைமுறை, தேசிய மருத்துவ ஆணைய சட்டம், 2019 இல் குறிப்பிடப்பட்டுள்ளது.
தேசிய மருத்துவ ஆணைய சட்டம் 2019 இன்படி, இந்த நியமனங்கள் இரண்டு ஆண்டுகளுக்கு பொருந்தும். பல்வேறு மாநிலங்கள்/யூனியன் பிரதேசங்களைச் சேர்ந்த உறுப்பினர்கள் பின்வரும் பிரிவுகளில் தேர்ந்தெடுக்கப்பட்டுள்ளனர்:
மருத்துவ ஆலோசனைக் குழுவிலிருக்கும் மாநில/யூனியன் பிரதேச பரிந்துரைப்பாளரிடமிருந்து 10 தேசிய மருத்துவ ஆணைய பகுதி நேர உறுப்பினர்கள் தேர்ந்தெடுக்கப்பட்டுள்ளனர்: அசாம், அருணாச்சல பிரதேசம், சத்தீஸ்கர், புதுச்சேரி, உத்தரகாண்ட், லடாக், சிக்கிம், தெலுங்கானா, கர்நாடகா மற்றும் கேரளா.
மருத்துவ ஆலோசனைக் குழுவிலிருக்கும் மாநில மருத்துவக் குழுவின் பரிந்துரைப்பாளரிடமிருந்து 9 தேசிய மருத்துவ ஆணைய பகுதி நேர உறுப்பினர்கள் தேர்ந்தெடுக்கப்பட்டுள்ளனர்: ஆந்திரப் பிரதேசம், ஹரியானா, கோவா, குஜராத், டெல்லி, ஒடிசா, இமாச்சலப் பிரதேசம், பஞ்சாப் மற்றும் ராஜஸ்தான்
மாநில மருத்துவக் குழுவின் பரிந்துரைப்பாளரிடமிருந்து ஒவ்வொரு தன்னாட்சி வாரியத்தின் நான்காவது உறுப்பினர்  தேர்ந்தெடுக்கப்பட்டுள்ளார்.
 இளங்கலை மருத்துவக் கல்வி வாரியத்திற்கு: மகாராஷ்டிரா
 முதுகலை மருத்துவக் கல்வி வாரியத்திற்கு: தமிழ்நாடு
 மருத்துவ மதிப்பீ்டு மற்றும் மதிப்பீட்டு வாரியம்: உத்தரப் பிரதேசம்
 நெறிமுறைகள் மற்றும் மருத்துவப் பதிவு வாரியம்: பீகார்
தமிழகத்திலிருந்து முதுகலை மருத்துவக் கல்வி வாரியத்திற்க்கு
டாக்டர். செந்தில் தேர்ந்தெடுக்கப்பட்டார்.
ஒடிசாவைச் சேர்ந்த நிபுணர் ஒருவர் தேடல் குழுவிற்கு பரிந்துரைக்கப்பட்டார்.
குலுக்கல் முறையில் உறுப்பினர்களை தேர்ந்தெடுப்பதில் வெளிப்படைத்தன்மையைப் பேணுவதற்காக, நிகழ்வைப் பதிவுசெய்ய ஊடகவியலாளர்களும் உடனிருந்தனர்.
திரு ராஜேஷ் பூஷன், மத்திய சுகாதார செயலாளர், டாக்டர் மனோகர் அக்னானி,
கூடுதல் செயலாளர் டாக்டர் சச்சின் மிட்டல், இணைச்செயலாளர் மற்றும் சுகாதார அமைச்சக அதிகாரிகள் இந்நிகழ்ச்சியில் பங்கேற்றனர்.
மேலும் தகவல்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1887077
SM/IR/RKM/KRS
(Visitor Counter : 169
பாதுகாப்பு அமைச்சகம்
டவ்-தே புயலை சமாளிக்க பாதுகாப்புபடைகள் மேற்கொள்ளும் பணிகள்: மத்திய அமைச்சர் ராஜ்நாத் சிங் ஆய்வு
டவ்-தே புயலால் ஏற்பட்டுள்ள சூழ்நிலையை சமாளிக்க பாதுகாப்பு படைகளின் தயார் நிலை மற்றும் உள்ளூர் நிர்வாகத்துக்கு செய்துவரும் உதவிகள் குறித்து அறிய பாதுகாப்புத்துறை அமைச்சர் திரு ராஜ்நாத் சிங் இன்று காணொலி காட்சி மூலம் ஆய்வு கூட்டம் நடத்தினர்.
முப்படை தலைமை தளபதி ஜெனரல் பிபின் ராவத், பாதுகாப்புத்துறை செயலாளர் டாக்டர் அஜய் குமர், கடற்படை தளபதி அட்மிரல் கரம்பிர் சிங், விமானப்படை தளபதி ஆர்கேஎஸ் பதாரியா, தரைப்படை தளபதி ஜெனரல் எம்எம் நரவானே, டிஆர்டிஓ தலைவர் உட்பட பலர் இந்த கூட்டத்தில் கலந்து கொண்டனர்.
இந்திய கடற்படையின் 11 டைவிங் குழுக்கள் தயார்நிலையில் வைக்கப்பட்டிருப்பதாகவும், பாதிக்கப்படும் மாநிலங்கள் வேண்டுகோள் விடுத்தால் அவர்கள் உடனடியாக அனுப்பப்படுவர் என திரு ராஜ்நாத் சிங்கிடம் தெரிவிக்கப்பட்டது. வெள்ள மீட்பு பணிக்காக 12 குழுக்கள் தயார் நிலையில் உள்ளன. புயல் பாதிப்புக்குப்பின் மீட்பு பணியை மேற்கொள்ளவும், குழுக்கள் உருவாக்கப்பட்டுள்ளன என அமைச்சரிடம் தெரிவிக்கப்பட்டது.
தேவைப்பட்டால், பாதிக்கப்பட்ட பகுதிகளுக்கு உடனடியாக நிவாரணப் பொருட்களை வழங்க தல்வார், தர்கஷ் மற்றும் தபார் ஆகிய 3 கப்பல்கள் தயார் நிலையில் வைக்கப்பட்டுள்ளன. புயலில் மீனவர்கள் படகு ஏதாவது சிக்கினால், அவர்களுக்கு உதவ கடற்படையின் மேற்கு கட்டுப்பாட்டு மண்டலத்தில் போர்க் கப்பல்கள் தயார்நிலையில் உள்ளன. கடற்படையின் கண்காணிப்பு விமானம், புயல் குறித்த எச்சரிக்கைகளை மீனவர்களுக்கு தொடர்ந்து வழங்கி வருகிறது.
ஜாம்நகரிலிருந்து இரண்டு ராணுவப் படைகள், டையு பகுதிக்கு அனுப்பப்ட்டுள்ளதாகவும் திரு ராஜ்நாத் சிங்கிடம் தெரிவிக்கப்பட்டது.
உள்ளூர் நிர்வாகத்துக்கு முடிந்த அளவு அனைத்து உதவிகளையும் வழங்கும்படி முப்படைகளுக்கும் பாதுகாப்புத்துறை அமைச்சர் திரு ராஜ்நாத் சிங் உத்தரவிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719341
சுகாதாரம் மற்றும் குடும்ப நலத்துறை அமைச்சகம்
சர்வதேச சமுதாயத்தில் இருந்து பெறப்பட்ட கொவிட்-19 உபகரணங்களை மாநிலங்கள்/யூனியன் பிரதேசங்களில் உள்ள மருத்துவ மையங்களுக்கு இந்திய அரசு தொடர்ந்து திறம்பட ஒதுக்கி வருகிறது
இந்தியாவின் மீதான நல்லெண்ணம் மற்றும் ஒற்றுமையை வெளிப்படுத்தும் விதத்தில், கொவிட்-19-ஐ கட்டுப்படுத்துவதற்கான இந்தியாவின் முயற்சிகளுக்கு சர்வதேச சமுதாயம் தொடர்ந்து ஆதரவளித்து வருகிறது.
பல்வேறு நாடுகள்/அமைப்புகளிடம் இருந்து மருத்துவ பொருட்கள் மற்றும் உபகரணங்களை இந்திய அரசு பெற்று வருகிறது. அவற்றை நாடு முழுவதும் முறையாக விநியோகிப்பதற்கான திறன்வாய்ந்த செயல் முறையை அரசு வடிவமைத்துள்ளது.
இதன் மூலம் மாநிலங்கள் மற்றும் யூனியன் பிரதேசங்களில் இருக்கும் மருத்துவ மையங்களின் மருத்துவ
உள்கட்டமைப்பு வலுப்படுவதோடு கொவிட் நோயாளிகளை இன்னும் சிறப்பாக கவனிக்க இயலும்.
2021 ஏப்ரல் 27 முதல் 2021 மே 7 வரை பல்வேறு நாடுகள் மற்றும் அமைப்புகள் இணைந்து 6608 ஆக்சிஜன் செறிவூட்டிகள், 3856 ஆக்சிஜன் சிலிண்டர்கள், 14 ஆக்சிஜன் உற்பத்தி நிலையங்கள், 4330 சுவாசக் கருவிகள், சுமார் 3 லட்சம் ரெமிடிசிவிர் குப்பிகள் ஆகியவை அனுப்பப்பட்டுள்ளன.
2021 மே 7 அன்று அமெரிக்க இந்திய கூட்டு மன்றம், போலந்து, நெதர்லாந்து மற்றும் இஸ்ரேலில் இருந்து பெறப்பட்ட முக்கிய பொருட்களின் விவரம் வருமாறு:
• ஆக்சிஜன் செறிவூட்டிகள் ,
• ரெமிடிசிவிர் ,
• சுவாசக் கருவிகள் ,
• ஆக்சிஜன் உற்பத்தி நிலையங்கள் 
பல்வேறு இடங்களில் இருந்து பெறப்படும் பொருட்கள் உடனடியாக நாடு முழுவதும் அனுப்பப்படுகின்றன. இதற்காக பிரத்தியேக ஒருங்கிணைப்பு மையம் ஒன்றை மத்திய சுகாதார அமைச்சகம் நிறுவியுள்ளது.
-----
(Visitor Counter : 150
சிறப்பு சேவைகள் மற்றும் கட்டுரைகள்
பயோடீசல் பெயரில் விற்கப்படும் போலியான வாகன எரிபொருள் சுற்றுச்சூழலை மாசுபடுத்துவதுடன் வாகனங்களையும் சேதப்படுத்துகிறது.
தமிழகத்தில் பயோடீசல் என்கிற பெயரில், மோசமான, போலியான வாகன எரிபொருளை விற்பனை செய்யும் சில சப்ளையர்கள், சமீப காலத்தில் பெருகி வருவது தெரிய வந்துள்ளது. அப்படிப்பட்டோர் ரகசியமான முறையில் பெயர்ப்பலகை வைக்கப்படாத கோடவுன் களிலிருந்து போலி எரிபொருளை விநியோகித்து வருகிறார்கள். இத்தகைய செயல்பாடுகள், இந்தியாவில் BSVI தூய்மையான மோட்டார் வாகன எரிபொருள்களை வழங்கி சுற்றுச்சூழலைத்
தூய்மையாகப் பாதுகாக்கும் முயற்சிகளை முன்னெடுத்து வரும்
இந்திய அரசின் பெட்ரோலியம் மற்றும் இயற்கை எரிவாயுத்துறை
அமைச்சகத்தின் முயற்சிகளை சீர்குலைக்கும் வகையில்
அமைந்துள்ளன.
இதன் காரணமாக, வாடிக்கையாளர்களுக்கும் பொதுமக்களுக்கும் தெரிவிக்கப்படுவது என்னவென்றால், BIS 15607 / 2016  வரையறைகளின் படியான, சரியான பயோ டீசலை மாநில
அரசின் முன் அனுமதி மற்றும் ஒப்புதல் பெற்று மட்டுமே விற்பனை செய்ய முடியும் என்பதை கவனத்தில் கொள்ளவும். பயோடீசல்
சேமிப்பு மற்றும் விற்பனை செய்யப்படும் இடமானது ClassB தர நிர்ணய உரிமங்களை அரசிடமிருந்து பெற்றிருக்க வேண்டும். இந்த போலி எரிபொருளை, பயனாளர்களான சாலை போக்குவரத்தாளர்கள் மற்றும் பிற தொழில் துறையினருக்கு பயோடீசல் என்ற
பெயரில் நேரடியாக விற்பனை செய்வது சட்ட விரோதம்
மட்டுமல்லாது, தமிழ்நாடு அரசின் சட்டத்தின் கீழ் தண்டனைக்குரிய செயலும் ஆகும். தற்போது இயங்கி
வரும் ஆயில் மார்க்கெட்டிங் கம்பெனிகளைத் தவிர்த்து வேறு
எவருக்கும் பயோ டீசல் விற்பனை செய்ய தமிழ்நாடு அரசு ஒப்புதல் அளிக்கவில்லை என்று தெரிய வருகிறது.
தேசிய பயோஎரிபொருள் கொள்கை ன் படி பெட்ரோல்
பம்புகளில் விற்கப்படும் டீசலில் 7% வரை சேர்ப்பதற்காக மட்டுமே பயோடீசலின் விற்பனை அனுமதிக்கப்பட்டுள்ளது.
சேலம், நாமக்கல், சங்ககிரி, தூத்துக்குடி, ஈரோடு மற்றும் கோயம்
புத்தூர் ஆகிய மார்க்கெட்களில், இந்த போலி தயாரிப்புகள், சட்ட
விரோதமாக விற்பனை செய்யப்படுவதால் சுற்றுச்சூழலுக்கு கேடு
விளைவிப்பதுடன் வாகனங்களையும் சேதப்படுத்துகிறது. மேலும்
போலி தயாரிப்புகளால் பொது மக்களின் உடல்நலன் பாதிக்கப்படுவதுடன், அரசுக்கும் பெருமளவிலான வருவாய் இழப்பு ஏற்படுகிறது.
இந்த தகவல் திரு.ஆர்.சிதம்பரம், தலைமை பொது மேலாளர், (கார்ப்பரேட் கம்யூனிகேஷன்ஸ், இந்தியன் ஆயில், தெற்கு மண்டலம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
•••••
(Visitor Counter : 77
பிரதமர் அலுவலகம்
ஜூலை 22-ல் நடைபெறும் இந்தியா ஐடியாஸ் உச்சி மாநாட்டில் பிரதமர் முக்கிய உரையாற்றவுள்ளார்
ஜூலை 22-ந் தேதி அன்று நடைபெற உள்ள இந்தியா ஐடியாஸ் உச்சி மாநாட்டில் பிரதமர் திரு.நரேந்திர மோடி முக்கிய உரையாற்றவுள்ளார்.
அமெரிக்க – இந்திய வர்த்தக கவுன்சில் இந்த மாநாட்டுக்கு ஏற்பாடு செய்துள்ளது. இந்த கவுன்சில் நிறுவப்பட்டு, இந்த ஆண்டுடன் 45 ஆண்டுகள் ஆகின்றன. நடப்பாண்டின் இந்தியா ஐடியாஸ் உச்சி மாநாட்டின் மையப் பொருள் “சிறப்பான வருங்காலத்தை கட்டமைத்தல்” என்பதாகும்.
இந்திய, அமெரிக்க அரசுகளின் கொள்கை வகுப்பாளர்கள், உயர்மட்ட அதிகாரிகள் மற்றும் வர்த்தக, சமூக துறைகளின் கருத்தாளர்கள், தலைவர்கள் உள்ளிட்டோர் இந்த மாநாட்டில் கலந்து கொள்கின்றனர். இந்திய வெளியுறவுத் துறை அமைச்சர் டாக்டர் எஸ்.ஜெய்சங்கர், அமெரிக்க வெளியுறவுத் துறை செயலர் திரு.மைக் பாம்பியோ, வெர்ஜினியா மாகாண செனட்டர் மற்றும் செனட் இந்தியா காக்கசின் துணைத் தலைவர் திரு.மார்க் வார்னர், பிரிட்டனுக்கான முன்னாள் அமெரிக்கத் தூதர் திருமிகு. நிக்கி ஹலே ஆகியோர் முக்கிய உரையாற்றவுள்ளனர். இந்திய-அமெரிக்க ஒத்துழைப்பு, பெருந்தொற்றுக்கு பிறகான உலகில் இரு நாடுகளுக்கும் இடையேயான உறவுகளின் எதிர்காலம் உள்ளிட்ட பல்வேறு அம்சங்கள் இந்த மாநாட்டில் விவாதிக்கப்பட உள்ளன.
ரெயில்வே அமைச்சகம்
இந்தியாவில் 6000 ரயில் நிலையங்களில் வைஃபை வசதிகள்
இந்திய ரயில்வே, 6000 ரயில் நிலையங்களில் வைஃபை வசதிகளை நிறுவியுள்ளது.
பயணிகள் மற்றும் பொதுமக்களை டிஜிட்டல் முறையுடன் இணைப்பதற்காக வைஃபை வசதிகளை தொலைதூர ரயில் நிலையங்களுக்கும் கொண்டு சேர்க்கும் பணியில் இந்திய ரயில்வே தொடர்ந்து ஈடுபட்டு வருகிறது.
நாட்டிலேயே முதன்முறையாக கடந்த 2016-ஆம் ஆண்டு மும்பையில் தொடங்கப்பட்ட வைஃபை சேவை, மே 15, 2021 அன்று ஜார்க்கண்ட் மாநிலத்தின் ஹசாரிபாக் மாவட்டத்தின் ஹசாரிபாக் நகர் ரயில் நிலையத்தில் நிறுவப்பட்டதன் வாயிலாக இந்தியாவில் 6000 ரயில் நிலையங்களில் இந்த வசதி ஏற்படுத்தப்பட்டுள்ளது.
மேலும் அதே நாளில் ஒடிசா மாநிலத்தின் அங்குல் மாவட்டத்தில் உள்ள ஜராபதா ரயில் நிலையத்திலும் வைஃபை சேவை தொடங்கப்பட்டது. தமிழகத்தில் இதுவரை 418 ரயில் நிலையங்களில் இந்த சேவை வழங்கப்பட்டுள்ளது.
இந்திய அரசின் டிஜிட்டல் இந்தியா திட்டத்தின் நோக்கங்களை செயல்படுத்தும் வகையில் ரயில் நிலையங்களில் வைஃபை வசதி அறிமுகப்படுத்தப்பட்டது. இதன் மூலம் ஊரக கிராமங்களில் டிஜிட்டல் பயன்பாடு அதிகரிக்கப்பட்டு, பயனாளிகளுக்கு மேம்பட்ட அனுபவம் கிடைப்பதுடன், ஊரக மற்றும் நகர்ப்புற மக்களுக்கு இடையேயான டிஜிட்டல் இடைவெளி குறைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719048
மத்திய அமைச்சரவை
இந்திய தேசிய நெடுஞ்சாலைகள் ஆணையம், அடிப்படை கட்டமைப்பு முதலீட்டு அறக்கட்டளை அமைக்கவும், தேசிய நெடுஞ்சாலைத் திட்டங்களுக்கு நிதி திரட்டவும் அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், செபி அமைப்பின் வழிகாட்டு நெறிமுறைகளுக்குட்பட்டு, அடிப்படை கட்டமைப்பு முதலீட்டு அறக்கட்டளையை அமைக்க இந்திய தேசிய நெடுஞ்சாலைகள் ஆணையத்திற்கு அதிகாரம் அளிப்பதென்ற, சாலை போக்குவரத்து மற்றும் நெடுஞ்சாலைகள் அமைச்சகத்தின் பரிந்துரைக்கு ஒப்புதல் அளிக்கப்பட்டுள்ளது. குறைந்தபட்சம், ஓராண்டு காலத்திற்கு சுங்கக் கட்டணத்தை வசூலித்து முடித்த, தேசிய நெடுஞ்சாலைப் பணிகளுக்கு நிதி திரட்டவும், அடையாளம் காணப்பட்ட நெடுஞ்சாலையில் சுங்கக் கட்டணத்தை நிர்ணயிக்கவும் இது வகை செய்கிறது.
தற்போதுள்ள நிதி ஆதாரம் குறைவாக இருப்பதால், இந்திய தேசிய நெடுஞ்சாலைகள் ஆணையம் போன்ற அமைப்புகள் புதிய நவீன நிதி ஆதாரத் திரட்டலுக்கு செல்வது தவிர்க்க முடியாததாகும். இந்த ஆணையம் சிறப்பு வழிகள் மூலம் நிதி திரட்டவும் சுங்கம் வசூலித்தல், இயக்குதல், மாற்றித்தருதல் போன்ற கட்டமைப்பை ஏற்படுத்தவும் அடிப்படை கட்டமைப்பு முதலீட்டு அறக்கட்டளையை நிறுவவும் பரிசீலிக்க வேண்டும் என்று 2018-19 பட்ஜெட் உரையில் நிதியமைச்சர் கூறியிருந்தார்.
நிதி அமைச்சகம்
வருமான வரித்துறையின் மின்-தாக்கல் தளம்- சமீபத்திய தகவல்கள்
வருமான வரித்துறையின் மின்-தாக்கல் தளமான www.incometax.gov.in 2021 ஜூன் 7 அன்று தொடங்கப்பட்டது. அப்போதிலிருந்தே அதிலுள்ள குறைபாடுகள் மற்றும் சிரமங்கள் குறித்து வரிசெலுத்துவோர் மற்றும் பணியாளர்கள் தகவல் அளித்து வந்தனர்.
பிரச்சினைகளுக்கு தீர்வு காண்பது குறித்து இத்திட்டத்திற்கான சேவை வழங்குனரான இன்போசிஸ் நிறுவனத்துடன் நிதி அமைச்சகம் தொடர்ந்து தொடர்பில் இருந்து கண்காணித்து வருகிறது.
பல்வேறு தொழில்நுட்ப சிக்கல்கள் தீர்க்கப்பட்ட நிலையில், தளத்தில் செய்யப்பட்டு வரும் தாக்கல்களில் நேர்மறை நிலை ஏற்பட்டுள்ளது. 2021 செப்டம்பர் 7 வரை 8.83 கோடிக்கும் அதிகமான வரிசெலுத்துவோர் தளத்திற்குள் நுழைந்துள்ளனர். 2021 செப்டம்பரில் இதன் தினசரி சராசரி தாக்கல் 15.55 லட்சத்திற்கும் அதிகமாக உள்ளது.
2021 செம்டம்பரில் தினமும் 3.2 லட்சம் வருமான வரி விவரங்களின் தாக்கல்கள் நடைபெற்று வரும் நிலையில், 2021-22 மதிப்பீட்டு வருடத்தில் 1.19 கோடி வருமான வரி விவரங்களின் தாக்கல்கள் செய்யப்பட்டுள்ளன. இதில் 76.2 லட்சத்திற்கும் அதிகமான வரி செலுத்துவோர் ஆன்லைன் முறை மூலம் செய்துள்ளனர்.
மத்திய செயல்பாட்டு மையத்திற்கு தேவையான் 94.88 லட்சத்திற்கும் அதிகமான வருமான வரி விவரங்களின் தாக்கல்கள் மின்னணு முறையில் சரிபார்க்கப்பட்டுள்ளது ஊக்கமளிப்பதாக உள்ளது. இவற்றில் 7.07 லட்சம் வருமான வரி விவரங்களின் தாக்கல்கள் மீதான பணிகள் நிறைவடைந்துள்ளன.
முகமில்லா மதிப்பீடு/மேல்முறையீடு/அபராத செயல்முறைகளின் கீழ் வருமான வரித்துறையால் வெளியிடப்பட்டுள்ள 8.74 லட்சம் நோட்டிசுகளை பார்க்க வரி செலுத்துவோரால் முடிகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753272
(Visitor Counter : 209
சுகாதாரம் மற்றும் குடும்ப நலத்துறை அமைச்சகம்
25.87 கோடிக்கும் அதிகமான தடுப்பூசி டோஸ்கள் : மாநிலங்கள், யூனியன் பிரதேசங்களுக்கு வழங்கப்பட்டன
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 25.87 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 24,76,58,855 டோஸ் தடுப்பூசி  பயன்படுத்தப்பட்டுள்ளது.
சுமார் 1.12 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும், 10 லட்சத்திற்கும் அதிகமான  கொவிட் தடுப்பூசி டோஸ்கள், அடுத்த மூன்று நாட்களில் மாநிலங்களுக்கும், யூனியன் பிரதேசங்களுக்கும் வழங்கப்படவுள்ளன.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726458
உள்துறை அமைச்சகம்
கொவிட்-19க்கு எதிரான தேசிய முடக்கத்தின் போது அத்தியாவசியப் பொருள்கள் விநியோகத்தில் மாநிலங்கள் எதிர்கொள்ளும் கள அளவிலான பிரச்சினைகள் பற்றி மத்திய உள்துறை அமைச்சகம் விளக்கம்
கொவிட்-19 பெருந்தொற்றைக் கட்டுப்படுத்துவது தொடர்பாக, மத்திய அரசின் அனைத்து அமைச்சகங்கள் மற்றும் துறைகள், மாநில, யூனியன் பிரதேச அரசுகள், யூனியன் பிரதேங்களின் அதிகாரிகள் தேசிய முடக்கத்தின் போது, மேற்கொள்ள வேண்டிய ஒருங்கிணைந்த விதிமுறைகளை மத்திய உள்துறை அமைச்சகம் வெளியிட்டுள்ளது.
விலக்கு அளிக்கப்பட்டுள்ள பொருள்கள் குறித்து, கள அளவில் பல்வேறு விளக்கங்கள் அளிக்கப்பட்டு வருவதால், அத்தியாவசியப் பொருள்களின் சுமுக விநியோகத்துக்கு இடையூறுகள் ஏற்பட்டுள்ளன. இந்த விதிமுறைகள் பற்றி சில தரப்பு ஆலோசனைகள் பெறப்பட்டுள்ளன. இவற்றைக் கருத்தில் கொண்டு, மத்திய உள்துறைச் செயலர் திரு.அஜய் குமார் பல்லா, அனைத்து மாநில தலைமைச் செயலர்களுக்கும் கடிதம் எழுதியுள்ளார். கொவிட்-19க்கு எதிரான தேசிய முடக்கத்தின் போது, அத்தியாவசியப் பொருள்கள் விநியோகத்தை சுமுகமாக மேற்கொண்டு , அதனை உறுதி செய்வதில் மாநிலங்கள் சந்திக்கும் கள மட்டத்திலான பிரச்சினைகள் குறித்து அவர் இந்தக் கடிதத்தில் விளக்கம் அளித்துள்ளார். பொது முடக்கக் கட்டுப்பாடுகளில் இருந்து விலக்கு அளிக்கப்பட்ட பொருள்களின் பல்வேறு வகைகள் குறித்து இந்தக் கடிதத்தில் விரிவாக விளக்கப்பட்டுள்ளது.
பரிசோதனைக் கூடங்களுக்கு முடக்கக் கட்டுப்பாட்டிலிருந்து விலக்கு தரப்பட்டுள்ளது என்பது கடிதத்தில் தெளிவுபடுத்தப்பட்டுள்ளது. அத்தியாவசியப் பொருள்கள் விற்பனை , உற்பத்தி, சேமிப்பு மற்றும் போக்குவரத்துக்கு விலக்கு அளிக்கப்பட்டுள்ளதாக அதில் குறிப்பிடப்பட்டுள்ளது. அத்தியாவசியப் பொருள்கள் விநியோகத்தை மேலும் சீர்படுத்தும் வகையில், பல்வேறு விளக்கங்கள் அளிக்கப்பட்டுள்ளன.
(Visitor Counter : 73
சுகாதாரம் மற்றும் குடும்ப நலத்துறை அமைச்சகம்
பிரதமரின் கரீப் கல்யாண் திட்டம்: கோவிட்-19க்கு எதிராகப் போராடி வரும் சுகாதாரப் பணியாளர்களுக்குக் காப்பீட்டுத் திட்டம்
பிரதமரின் கரீப் கல்யாண் திட்டத்தின் கீழ் வெளியிடப்பட்ட அறிவிப்பின்படி, கோவிட்-19க்கு எதிராகப் போராடி வரும் சுகாதாரப் பணியாளர்களுக்கான காப்பீட்டுத் திட்டம்' பின்வரும் விதிகளுடன் தொடங்கப்பட்டுள்ளது:
- மொத்தம் 22.12 லட்சம் பொது சுகாதார சேவையாளர்களுக்கு தொண்ணூறு  நாட்களுக்கு ரூ.50 லட்சத்துக்கு இது காப்பீடு அளிக்கும். இதில் சமுதாய சுகாதாரப் பணியாளர்களும் அடங்குவார்கள். கோவிட்-19 பாதித்த நோயாளிளுடன் நேரடியான தொடர்பில் ஈடுபட்டு சிகிச்சை அளிப்பதன் மூலம் நோய் பரவும் ஆபத்து வாய்ப்பில் இருக்கும் இந்த சுகாதாரப் பணியாளர்களுக்கு காப்பீடு வசதி அளிக்கப்படுகிறது. கோவிட்-19 தாக்கி எதிர்பாராத விதமாக உயிரிழப்பு ஏற்பட்டாலும் இந்தக் காப்பீடு கிடைக்கும்.
- முன் எப்போதும் சந்தித்திராத சூழ்நிலைகள் காரணமாக, கோவிட் - 19 தொடர்பான பொறுப்புகளில் பணியாற்ற அழைக்கப்பட்டிருக்கும் தனியார் மருத்துவமனை அலுவலர்கள்/ ஓய்வுபெற்ற / தன்னார்வலர்கள் / உள்ளாட்சி அமைப்புகள் / ஒப்பந்த / தினசரி கூலி அடிப்படையிலான / தற்காலிக / அயல்பணி அடிப்படையில் மாநில / மத்திய அரசு மருத்துவமனைகள் / மத்திய / மாநில / யூனியன் பிரதேச அரசுகள், எய்ம்ஸ் & INI தன்னாட்சி மருத்துவமனைகள் / மத்திய அமைச்சகங்களின் மருத்துவமனைகளில் பணிபுரியும் அனைவரும் இதில் சேர்க்கப்படுவார்கள். சுகாதாரம் மற்றும் குடும்ப நல அமைச்சகத்தால் குறிப்பிடப்பட்டுள்ள எண்ணிக்கைக்கு உட்பட்டு இந்த நேர்வுகளும் காப்பீட்டுத் திட்டத்தில் சேர்க்கப்படும்.
- பயனாளி வேறு எந்த காப்பீட்டுத் திட்டத்தின் கீழ் பயன்பெறுபவராக இருந்தாலும், அதற்கும் கூடுதலாக, இந்தக் காப்பீட்டுத் திட்டத்தின் கீழ் பயன்கள் கிடைக்கும்.
பிரதமர் அலுவலகம்
இது பாலின நீதிக்குக் கிடைத்த வெற்றி; சமூகத்தில் இது மேலும் சமநிலையை உருவாக்கும்: முத்தலாக் மசோதா நிறைவேறியது குறித்துப் பிரதமர் கருத்து
நாடாளுமன்றத்தின் இரு அவைகளிலும் இஸ்லாமிய பெண்கள்  மசோதா, 2019ஐ நிறைவேற்ற ஒத்துழைப்பு அளித்த அனைத்துக் கட்சிகளுக்கும் நாடாளுமன்ற உறுப்பினர்களுக்கும் பிரதமர் திரு. நரேந்திர மோடி நன்றி தெரிவித்துள்ளார். அவர்கள் சரியான சமயத்தில் முன்வந்துள்ளனர் என்றும், இந்த முயற்சி இந்தியாவின் வரலாற்றில் இடம் பெறும் என்றும் பிரதமர் கூறியுள்ளார்.
இதனையொட்டி அவர் வெளியிட்டுள்ள தொடர் டுவிட்டர் பதிவுகளில் கூறியிருப்பது: “இறுதியாக, பழமையான மற்றும் ஆதிகால நடைமுறை ஒன்று வரலாற்றின் குப்பைத் தொட்டியில் தூக்கி எறியப்பட்டுள்ளது! நாடாளுமன்றம் முத்தலாக் முறையை ஒழித்து, நெடுங்காலமாக இஸ்லாமியப் பெண்களுக்கு இழைக்கப்பட்டுவரும் தவறைத் திருத்தியுள்ளது. இது பாலின நீதிக்கு கிடைத்த வெற்றி. இது சமூகத்தில் சமநிலையை மேலும் அதிகரிக்கும். இந்தியா இன்று மகிழ்ச்சியடைகிறது!”
மற்றொரு டுவிட்டர் பதிவில் “முத்தலாக் நடைமுறையினால், பெரும் துயரத்தை அனுபவித்த இஸ்லாமியப் பெண்களின் தைரியத்திற்குத் தலைவணங்கும் தருணம் இது. முத்தலாக் முறை ஒழிக்கப்பட்டது, பெண்கள் அதிகாரத்திற்குப் பங்களிக்கும். மேலும் பெண்களுக்கு நமது சமூகத்தில் கிடைக்க வேண்டிய மரியாதையை இது அளிக்கும்” என்று அவர் கூறியுள்ளார்.
Narendra Modi
✔@narendramodi
நாடாளுமன்றத்தின் இரு அவைகளிலும் இஸ்லாமியப் பெண்கள்  மசோதா, 2019 நிறைவேற ஒத்துழைப்பு அளித்த அனைத்துக் கட்சிகளுக்கும் நாடாளுமன்ற உறுப்பினர்களுக்கும் எனது நன்றி. அவர்கள் சரியான சமயத்தில் முன்வந்துள்ளனர். மேலும், இந்த முயற்சி இந்தியாவின் வரலாற்றில் இடம் பெறும்.
30.2K
7:24 PM - Jul 30, 2019
Twitter Ads info and privacy
6,562 people are talking about this
Narendra Modi
✔@narendramodi
இறுதியாக, பழமையான மற்றும் ஆதிகால நடைமுறை ஒன்று வரலாற்றின் குப்பைத் தொட்டியில் தூக்கி எறியப்பட்டுள்ளது!
நாடாளுமன்றம் முத்தலாக் முறையை ஒழித்து, நெடுங்காலமாக இஸ்லாமியப் பெண்களுக்கு இழைக்கப்பட்டுவரும் தவறைத் திருத்தியுள்ளது. இது பாலின நீதிக்குக் கிடைத்த வெற்றி. இது சமூகத்தில் சமநிலையை மேலும் அதிகரிக்கும்.
இந்தியா இன்று மகிழ்ச்சியடைகிறது!
63.5K
7:22 PM - Jul 30, 2019
Twitter Ads info and privacy
18K people are talking about this
Narendra Modi
✔@narendramodi
முத்தலாக் நடைமுறையினால், பெரும் துயரத்தை அனுபவித்த இஸ்லாமியப் பெண்களின் தைரியத்திற்குத் தலைவணங்கும் தருணம் இது.
முத்தலாக் முறை ஒழிக்கப்பட்டது, பெண்கள் அதிகாரத்திற்குப் பங்களிக்கும். மேலும் பெண்களுக்கு நமது சமூகத்தில் கிடைக்க வேண்டிய மரியாதையை இது அளிக்கும்
29.6K
7:25 PM - Jul 30, 2019
Twitter Ads info and privacy
7,655 people are talking about this
மனித வள மேம்பாட்டு அமைச்சகம்
2020-21 கல்வி ஆண்டுக்கான IX-XII வகுப்பு பாடத்திட்டங்களை சிபிஎஸ்இ திருத்தியமைத்துள்ளதாக மத்திய மனிதவள மேம்பாட்டு துறை அமைச்சர் அறிவிப்பு
நாட்டிலும், உலகிலும் நிலவும் அசாதாரணமான சூழ்நிலையைக் கருத்தில் கொண்டு, 9 முதல் 12-ஆம் வகுப்பு மாணவர்களுக்கு பாடச்சுமையைக் குறைக்கும் வகையில் பாடத்திட்டத்தை திருத்துமாறு மத்திய இடைநிலைக் கல்வி வாரியத்திற்கு அறிவுரை வழங்கப்பட்டதாக மத்திய மனிதவள மேம்பாட்டு துறை அமைச்சர் திரு. ரமேஷ் பொக்ரியால் ‘நிஷாங்க்’ கூறியுள்ளார். அதன்படி, 2020-21-ஆம் கல்வி ஆண்டில், 9-ஆம் வகுப்பு முதல் 12-ஆம் வகுப்பு பாடத்திட்டங்களை சிபிஎஸ்இ திருத்தியமைத்துள்ளது.
பாடத்திட்டத்தைக் குறைப்பது பற்றி ஆலோசனைகளை வழங்குமாறு அனைத்துக் கல்வியாளர்களையும், # மாணவர்களுக்கான பாடத்திட்டம் 2020 என்பதைப் பயன்படுத்தி, சமூக ஊடகத்தில் சில வாரங்களுக்கு முன்பு அவர் தெரிவித்திருந்தார். அந்த வேண்டுகோளுக்கு இணங்க 1500 ஆலோசனைகள் பெறப்பட்டதாகவும், கருத்து தெரிவித்த ஒவ்வொருவருக்கும் நன்றி தெரிவிப்பதாகவும் திரு. நிஷாங்க் தெரிவித்தார்.
பாடத்திட்ட சிபிஎஸ்இ-யின் பாடத்திட்டக்குழு மற்றும் நிர்வாக அமைப்பின் ஒப்புதலுடன், சம்பந்தப்பட்ட படிப்புக்குழுக்கள் பாடத்திட்டத்தில் மாற்றங்களை ஏற்படுத்தி, அவற்றை இறுதி செய்துள்ளதாக மத்திய அமைச்சர் தெரிவித்தார்.
நாட்டிலும், உலகின் பல்வேறு பகுதிகளிலும் நிலவும் அசாதாரண சூழ்நிலையைக் கருத்தில் கொண்டு, பாடத்திட்டத் திருத்த நடவடிக்கை எடுக்கப்பட்டுள்ளது. கற்றல் அளவை எட்டுவதன் முக்கியத்துவத்தைக் கருத்தில் கொண்டு, முக்கிய அம்சங்களைக் கை வைக்காமல், கூடிய மட்டும் 30 சதவீதம் வரை பாடத்திட்டம் குறைக்கப்பட்டுள்ளது.
குறைக்கப்பட்ட தலைப்புகளையும் மாணவர்களுக்கு பல்வேறு தலைப்புகளுடன் இணைக்கும் அளவுக்கு விளக்கி கூறுமாறு, பள்ளிகளின் தலைவர்கள் மற்றும் ஆசிரியர்களை வாரியம் அறிவுறுத்தியுள்ளது. இருப்பினும், குறைக்கப்பட்ட பாடத்திட்டங்கள் உள்மதிப்பீடு மற்றும் ஆண்டு இறுதித் தேர்வுக்கான தலைப்புகளாக இருக்காது. மாற்றுக் கல்வி அட்டவணை மற்றும் பல்வேறு உத்திகளைப் பயன்படுத்தி கல்வித்திட்டத்தை வகுப்பது குறித்து தேசிய கல்வி ஆராய்ச்சி மற்றும் பயிற்சி அமைப்பிடமிருந்து பெறப்பட்டவை, இணைப்பு பள்ளிகளில் கற்பித்தல் முறையாக இருக்கும்.
தொடக்க வகுப்புகளுக்கு , பள்ளிகள் மாற்றுக் கல்வி அட்டவணை மற்றும் என்சிஇஆர்டி வரையறுத்த கற்றல் வெளிப்பாடுகளைப் பின்பற்றலாம். திருத்தியமைக்கப்பட்ட பாடத்திட்டங்கள் www.cbseacademic.nic.in என்னும் சிபிஎஸ்இ கல்வி வலைதளத்தில் கிடைக்கும்.
--------------
(Visitor Counter : 261
புவி அறிவியல் அமைச்சகம்
ரூ.119 கோடி பட்ஜெட் செலவில் 2021 ஆம் ஆண்டு செப்டம்பர் மாதம் சமுத்ராயன் திட்டம்
ஆழ்கடல் இயக்கம் திட்டத்தின் கீழ் ரூ.119 கோடி பட்ஜெட் செலவில் 2021 ஆம் ஆண்டு செப்டம்பர் மாதம் சமுத்ராயன் திட்டம் அறிமுகப்படுத்தப்பட்டதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார். மாநிலங்களவையில் இன்று சமுத்ராயன் திட்டம் குறித்து பேசிய அவர், இத்திட்டம் தொடங்கப்பட்டது முதல் தற்போது வரை ரூ.119 கோடி ஒதுக்கீடு செய்யப்பட்டு செலவிடப்பட்டிருப்பதாக கூறினார்.